3. Az európai légiközlekedési rendszer teljesítménye és fenntarthatósága (
- A szavazás előtt:
Marian-Jean Marinescu
előadó. - (RO) A Parlament megállapodásra jutott a Tanáccsal, és ezt a megállapodást öt politikai csoport támogatja. A következő két jelentésre utalok.
A két képviselőtársunk által benyújtott módosításoknak köszönhetően - e módosítások tartalma történetesen már részét képezte a Tanáccsal kötött kompromisszumnak - ma több cikkről kell szavaznunk.
Bizonyos, általam helytelennek tartott szabályok miatt a szavazás rendje szerint először néhány cikken belül a Közlekedési és Idegenforgalmi Bizottság szövege, majd ezután a kompromisszumos szöveg következik. Kérném, hogy ma szavazzunk a kompromisszumos szövegről, mivel azt gyakorlatilag az öt politikai csoport támogatja, hogy a két rendelet még e jogalkotói ciklus végéig hatályba léphessen.
Elnök
- Köszönöm észrevételeit. A szavazási listát követve és a módosításokról szavazva is el fogunk jutni oda, ahová ön szeretné.
